1978L1032 — DA — 23.12.1983 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS TREDJE DIREKTIV

af 19. december 1978

om harmonisering af de administrativt eller ved lov fastsatte bestemmelser om ordningen vedrørende omsætningsafgifter og punktafgifter i den internationale rejsetrafik

(78/1032/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 99, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: For at befolkningen i medlemsstaterne i højere grad bliver sig fællesmarkedets eksistens bevidst, bør den påbegyndte aktion vedrørende afgiftsfritagelse for privatpersoner i den internationale rejsetrafik fortsættes; rejsetrafikken mellem medlemsstaterne bør lettes gennem en øget fritagelse for omsætningsafgifter og punktafgifter, hvis beløb, som fastsat i direktiv 69/169/EØF ( 4 ), ændret ved direktiv 72/230/EØF ( 5 ), i faste priser i øvrigt er blevet mindre som følge af udviklingen i leveomkostningerne i Fællesskabet som helhed; indførelsen af den europæiske regningsenhed i retsakter vedrørende afgiftsfritagelse udstedt af De europæiske Fællesskabers institutioner, må ikke medføre en nedsættelse af de beløb udtrykt i national valuta, for hvilke varer for tiden kan indføres afgiftsfrit; ordningen for afgiftslettelser i detailledet bør harmoniseres for at undgå dobbeltbeskatning som følge af de nugældende bestemmelser; på grund af den aktuelle økonomiske situation bør der indrømmes en midlertidig undtagelse dels vedrørende enhedsværdien af varer, der indføres i kongeriget Danmark og i Irland, dels vedrørende den kvantitative begrænsning ved indførsel af ikke-mousserende vin i kongeriget Danmark — UDSTEDT FØLGENDE DIREKTIV:

Artikel 1

Artikel 2 i direktiv 69/169/EØF ændres således:

a) stk. 1 affattes således: »1. Varer, som rejsende, der kommer fra Fællesskabets medlemsstater, medfører i deres personlige bagage, fritages for omsætningsafgifter og punktafgifter ved indførselen under forudsætning af, at de opfylder betingelserne i artikel 9 og 10 i traktaten, og at de er erhvervet under almindelige beskatningsbetingelser for hjemmemarkedet i en af medlemsstaterne, og for så vidt indførselen ikke har erhvervsmæssig karakter, samt at varernes samlede værdi ikke overstiger 180 europæiske regningsenheder pr. person.« ;

b) i stk. 2 ændres udtrykket »tredive regningsenheder« til »halvtreds europæiske regningsenheder«;

c) i stk. 3 ændres udtrykket »et hundrede og femogtyve regningsenheder« til »et hundrede og firs europæiske regningsenheder«;

d) følgende indsættes som stk. 4 og 5: »4. Når den i stk. 1 omhandlede rejse foretages — gennem et tredjelands område, idet overflyvning af et område uden mellemlanding ikke anses for transit i henhold til dette direktiv, — fra en del af en anden medlemsstats område, i hvilken der ikke anvendes omsætningsafgifter og/eller punktafgifter på varer, der forbruges i pågældende stat, »4. skal den rejsende kunne bevise, at de varer, som han medfører i sin bagage, er erhvervet under almindelige beskatningsbetingelser for hjemmemarkedet i en af medlemsstaterne, og at de ikke er omfattet af en refusion af omsætningsafgifter og/eller punktafgifter; kan dette ikke bevises, finder artikel 1 anvendelse. 5. Den samlede værdi af varer, som er fritaget for afgifter, kan under ingen omstændigheder overskride det i stk. 1 og 2 fastsatte beløb.« .

Artikel 2

Artikel 4 i direktiv 69/169/EØF ændres således:

a) i stk. 1, litra b), andet led, spalte II, ændres udtrykket »i alt 3 liter« til »i alt 4 liter«;

b) stk. 2 affattes således »2. Rejsende under sytten år indrømmes ikke nogen afgiftsfritagelse for de i stk. 1, litra a) og b), nævnte varer. Rejsende under femten år indrømmes ikke nogen afgiftsfritagelse for de i stk. 1, litra d), nævnte varer.«

c) følgende indsættes som stk. 4 og 5: »4. Når den i artikel 2, stk. 1, omhandlede rejse foretages: — gennem et tredjelands område, idet overflyvning af et område uden mellemlanding ikke anses for transit i henhold til dette direktiv, — fra en del af en anden medlemsstats område, i hvilken der ikke anvendes omsætningsafgifter og/eller punktafgifter på varer, der forbruges i den pågældende stat, »4. skal den rejsende kunne bevise, at de varer, som han medfører i sin bagage, er erhvervet under almindelige beskatningsbetingelser for hjemmemarkedet i en af medlemsstaterne, og at de ikke er omfattet af en refusion af omsætningsafgifter og/eller punktafgifter; kan dette ikke bevises, gælder de i stk. 1, spalte I, anførte mængder. 5. Den samlede mængde af varer, som er fritaget for afgifter, kan under ingen omstændigheder overskride de i stk. 1, spalte II, fastsatte mængder.« .

Artikel 3

Artikel 6 i direktiv 69/169/EØF ændres således:

a) stk. 2 affattes således: »2. Med forbehold af den gældende ordning for salg fra kiosker under toldkontrol i lufthavne og for salg om bord i luftfartøjer, træffer medlemsstaterne med hensyn til salg i detailleddet de nødvendige foranstaltninger for i de tilfælde og på de betingelser, som er nærmere fastsat i stk. 3 og 4, at muliggøre afgiftslettelse hvad angår omsætningsafgifter ved levering af varer, som rejsende medbringer i deres personlige bagage ved udrejsen fra en medlemsstat. Afgiftslettelse med hensyn til punktafgifter kan ikke indrømmes« .

b) stk. 3, tredje afsnit, affattes således: »Medlemsstaterne kan undtage personer, der er bosat på deres område, fra afgiftslettelsen« .

Artikel 4

Artikel 7 i direktiv 69/169/EØF affattes således:

»Artikel 7

1. I dette direktiv forstås ved europæisk regningsenhed (ERE), den europæiske regningsenhed, der er defineret i finansforordningen af 21. december 1977 ( 6 ).

2. Den modværdi i national valuta af ERE, der skal komme i betragtning ved gennemførelsen af dette direktiv, fastsættes en gang om året. De kurser, der skal anvendes, er dem, der konstateres den første arbejdsdag i oktober, med virkning pr. 1. januar det følgende år.

3. Medlemsstaterne kan afrunde de beløb i national valuta, som fremkommer ved omregningen af de i artikel 1 og 2 anførte beløb i ERE, såfremt denne afrunding ikke overstiger 2 ERE.

4. Medlemsstaterne kan opretholde det beløb for afgiftsfritagelserne, som gælder ved den i stk. 2 omhandlede årlige tilpasning, såfremt omregningen af beløbene for fritagelserne udtrykt i ERE inden den i stk. 3 nævnte afrunding medfører en ændring af det afgiftsfri beløb udtrykt i national valuta på under 5 %.«

Artikel 5

1. Uanset artikel 2, stk. 1, i direktiv 69/169/EØF som ændret ved artikel 1, litra a), i nærværende direktiv,

— kan kongeriget Danmark, indtil den 31. december 1981, undtage varer, hvis enhedsværdi overstiger 135 ERE, fra afgiftsfritagelsen;

▼M1

— kan Irland indtil den 30. juni 1984 undtage varer, hvis enhedsværdi overstiger 77 ECU, fra afgiftsfritagelsen.

▼B

2. I gyldighedsperioden for de i stk. 1 nævnte undtagelser træffer de øvrige medlemsstater de nødvendige foranstaltninger for at muliggøre afgiftslettelse efter fremgangsmåden i artikel 6, stk. 4, i direktiv 69/169/EØF for de varer, der ved indførsel i kongeriget Danmark og i Irland er undtaget fra afgiftsfritagelsen i disse lande.

3. Uanset artikel 4, stk. 1, litra b), i direktiv 69/169/EØF, som ændret ved artikel 2, litra a), i nærværende direktiv, kan kongeriget Danmark, indtil den 31. december 1983, for så vidt angår fritagelse for omsætningsafgifter og punktafgifter ved indførsel af ikkemousserende vin, opretholde den kvantitative begrænsning på 3 liter.

Artikel 6

1. Medlemsstaterne sætter de nødvendige foranstaltninger i kraft for senest den 1. januar 1979 at efterkomme dette direktiv.

2. Medlemsstaterne underretter Kommissionen om de bestemmelser, som de vedtager med henblik på gennemførelsen af dette direktiv. Kommissionen underretter de øvrige medlemsstater herom.

Artikel 7

Dette direktiv er rettet til medlemsstaterne.

( 1 ) EFT nr. C 31 af 8. 2. 1977, s. 5.

( 2 ) EFT nr. C 133 af 6. 6. 1977, s. 44.

( 3 ) EFT nr. C 114 af 11. 5. 1977, s. 33.

( 4 ) EFT nr. L 133 af 4. 6. 1969, s. 6.

( 5 ) EFT nr. L 139 af 4. 6. 1972, s. 28.

( 6 ) EFT nr. L 356 af 31. 12. 1977, s. 1.